stanford-oval/wikipedia huggingface dataset:
โฟล์กร็อก

| โฟล์กร็อก |
| --- | --- |
แหล่งกำเนิดทางรูปแบบ: โฟล์ก, ร็อก, ป็อป
แหล่งกำเนิดทางวัฒนธรรม: ต้นคริสต์ทศวรรษ 1960 ในสหราชอาณาจักรและสหรัฐอเมริกา
เครื่องบรรเลงสามัญ: เสียงร้อง, กีตาร์ไฟฟ้า, กีตาร์อคูสติก, กีตาร์เบส, กลอง, เปียโน
แนวย่อย
เคลติกร็อก - มะนิลาซาวด์ - อีเลกทริกร็อก - โฟล์กเมทัล - โฟล์กพังก์ - โฟล์กโทรนิกา - อินดี้โฟล์ก - นีโอโฟล์ก - นู-โฟล์ก - เมดีวอลโฟล์กร็อก - ไซเครเดลิกโฟล์ก - ไวกิงเมทัล
โฟล์กร็อก (อังกฤษ: Folk rock) เป็นแนวเพลงที่รวมองค์ประกอบของดนตรีโฟล์กและร็อกเข้าด้วยกัน ในความหมายช่วงแรก ๆ คำนี้หมายถึงแนวเพลงที่เกิดในสหรัฐอเมริกาและสหราชอาณาจักรราวกลางคริสต์ทศวรรษ 1960 ดนตรีมีความชัดเจนโดยการประสานเสียงร้องที่แน่นและค่อนข้างสะอาด (ไม่มีเอฟเฟกต์และการบิดเสียง) ร่วมกับเครื่องดนตรีไฟฟ้า ตัวอย่างเช่น เสียงเครื่องสาย 12 เส้น ที่นักกีตาร์วงเบิร์ดส โรเจอร์ แม็กกิน ที่นำมาใช้บ้างโดยจอร์จ แฮร์ริสัน ในปี 1964 และ 1965
โรเจอร์ แม็กกินแห่งวงเบิร์ดส เคยกล่าวว่า วงเดอะบีตเทิลส์ เป็นแรงบันดาลใจให้เขารวมเพลงโฟล์กเข้ากับร็อก ออลมิวสิกยกให้วงเดอะบีตเทิลส์ ร่วมไปกับบ็อบ ดีแลน มีอิทธิพลอย่างมากให้กับการเกิดของโฟล์กร็อกในปี 1965
โพรแลกติน

โครงสร้างโพรแลกติน
โพรแลกติน (บางตำราอ่านเป็น โพรแลกทิน)(อังกฤษ: prolactin ชื่อย่อ PRL) เป็นฮอร์โมนกลุ่มโปรตีน มีโครงสร้างคล้ายกับโกรทฮอร์โมน ประกอบด้วยกรดอะมิโนประมาณ 199 หน่วย จากต่อมใต้สมองส่วนหน้า มีหน้าที่กระตุ้นให้เกิดการสร้างและหลั่งต่อมน้ำนม  (lactation) ให้นมบุตร  เพื่อเลี้ยงลูกอ่อนหลังคลอด โดย PRL มีผลโดยตรงต่อเนื้อเยื่อและต้องอาศัยการออกฤทธิ์ของฮอร์โมนอื่น ร่วมด้วย เช่นอีสโทรเจน(estrogen) โพรเจสเทอโรน(progesterone) คอร์ติโคสเตอโรน (corticosterone) และอินซูลิน (insulin) เมื่อต่อมน้ำนมได้รับฮอร์โมนเหล่านี้ก่อนแล้ว PRL จึงจะทำให้เกิดการหลั่งน้ำนมได้ อีกทั้งการทำงานของโพรแลกตินมีการทำงานคล้ายกับออกซิโทซิน
การหลั่งของ PRL ถูกควบคุมโดยโพรแลกทิน รีลิสซิงฮอร์โมน แฟคเตอร์(prolactin releasing hormone factor: PRF) และโพรแลกทิน อินฮิบิทิงฮอร์โมน(prolactin inhibiting hormone:PIF ) จากไฮโพทาลามัส โดยมีการเปลี่ยนแปลงการหลั่งตามการเปลี่ยนแปลงของ ฮอร์โมนเพศในรอบเดือน (menstruation cycle)
ในช่วงระยะที่มีการเพิ่มของเซลล์เยื่อบุมดลูกก่อนที่มีการตกไข่ จะมีPIF จากไฮโพทาลามัส ไปยับยั้งการหลั่ง PRF ที่ต่อมใต้สมองส่วนหน้า เมื่อระดับอีสโทรเจนและโพรเจสเทอโรนลดน้อยลง ในระยะท้ายของหลังไข่ตก การหลั่ง PIF จะลดน้อยลง ระดับของ PRF จะสูงขึ้น อย่างไรก็ตามระดับของPRF ในเลือดไม่นานพอที่จะมีผลต่อเต้านม แต่ในบางคนอาจทำให้เต้านมนุ่มในรอบก่อนที่จะมีประจำเดือน
หน้าที่ของฮอร์โมนโพรแลกติน

เมื่อเข้าสู่วัยรุ่น ฮอร์โมนอีสโทรเจนจะกระตุ้นให้มีการเจริญเติบโตของเต้านม มีการสร้างสาขาของท่อน้ำนม(duct)ออกมากขึ้น หลังจากนั้นอีสโทรเจนจะให้โพรเจสเทอโรนร่วมทำงานทำให้ท่อน้ำนมและถุงน้ำนม(alveoli)เจริญอย่างสมบูรณ์ เต้านมมีขนาดใหญ่ขึ้นตึงตัวขึ้น (glandular development)  ในขณะตั้งครรภ์ฮอร์โมนทั้งหมดนี้จะมีจำนวนมากขึ้นทำให้เต้านมมีขนาดใหญ่ขึ้น แต่โพรแลกทินยังไม่ได้กระตุ้นการสร้างน้ำนมเพราะถูกยับยั้งโดยฮอร์โมนอีสโทรเจนที่สร้างจากรกในระดับสูงในระดับที่สูงระหว่างตั้งครรภ์ หลังคลอดรกลอกตัวแล้วระดับฮอร์โมนอีสโทรเจนลดน้อยลง และการดูดนมของทารกจะกระตุ้นโพรแลกทินให้ทำงานได้เต็มที่ ในขณะที่ต่อมใต้สมองส่วนหลังจะมีการหลั่งออกซิโทซินออกมากระตุ้นให้ถุงน้ำนมขับน้ำนมออกมาสู่ท่อน้ำนมแล้วมาที่หัวนม(nipple)
ความสำคัญ

ฮอร์โมนโพรแลกตินมีความสำคัญในระบบสืบพันธุ์ ได้แก่ เป็นฮอร์โมนที่สำคัญในช่วงการตั้งครรภ์ของสัตว์บางชนิดเช่น สุนัข โรเด็นท์ (rodent) และเป็นฮอร์โมนที่สำคัญในสัญชาตญาณของการเป็นมารดาในสัตว์บางชนิด(maternal behavior) เช่น การทำรัง เป็นต้นนอกจากนี้โพรแลกทินมีส่วนเกี่ยวข้องกับการทำงานของระบบภูมิคุ้มกัน( immune function) โดยจากการศึกษาพบว่าหนูที่ทดลองเอายีนโพรแลกทินออกจะมีความผิดปกติของภูมิ คุ้มกัน ทั้งนี้เนื่องจากพบตัวรับสัญญาณโพรแลกทินในเซลล์ของระบบภูมิคุ้มกัน เช่น ลิมโพไซด์(lymphocytes) บางชนิด
ความผิดปกติของฮอร์โมนโพรแลกติน

ความผิดปกติของฮอร์โมนโพรแลกติน การมีภาวะโพรแลกตินในกระแสโลหิตสูงหรือเรียกว่าไฮเปอร์โพรแลคตินอีเมีย (hyperprolactinemia) ที่พบบ่อยคือการมีฮอร์โมนเพิ่มมากเกินไปซึ่งอาจเกิดจากการมีเนื้องงอกที่ต่อมใต้สมอง ทำให้มีการหลั่งฮอร์โมนออกมามากทำให้ระงับการตกไข่จึงไม่มีบุตร(infertile)ไม่มีรอบระดูหรืออะเมนนอรีเรีย (amenorrhea ) มีน้ำนมไหลหรือกาเลคโตเรีย (galactorrhea) ถ้าพบในผู้ชายจะทำให้ความรู้สึกทางเพศตรงข้ามลดลงและหย่อนสมรรถภาพทางเพศ (impotence) เป็นหมัน เต้านมขยายเหมือนผู้หญิง (gynaecomastia)
โพซิชันส์ (อัลบั้ม)

โพซิชันส์ (อังกฤษ: Positions) เป็นสตูดิโออัลบั้มที่ 6 ของนักร้องชาวอเมริกัน อารีอานา กรานเด โดยรีพับลิกเรเคิดส์ ในวันที่ 30 ตุลาคม ค.ศ. 2020 ซึ่งเธอได้ร่วมงานกับโปรดิวเซอร์หลายคน รวมถึงผู้ร่วมงาน ทอมมี บราวน์ ร่วมกับนักเขียนเพลงที่รู้จักกันมานานอย่างวิกตอเรีย โมเนต์ และเทย์ลา พาร์ก อัลบั้มได้แรงบันดาลใจจาก "การเยียวยาทางอารมณ์" ของเธอ ซึ่งกรานเดต้องการเน้นใช้เสียงขับร้องของเธอในอัลบั้ม
โพซิชันส์ สร้างขึ้นจากธีมของความสัมพันธ์ที่เกี่ยวกับทางเพศ ความดึงดูดใจ และการอุทิศตนแบบโรแมนติก โพซิชันส์มีแนวเพลงขยายขอบเขตของดนตรีแทร็ป - ผสมเสียงอาร์แอนด์บีและป็อปของอัลบั้มก่อนหน้า สวีตเทนเนอร์ (2018) และ แธงก์ยูเน็กซ์ (2019) โดยมีโดจา แคต, เดอะวีกเอนด์, และไทดอลลาไซน์ เป็นแขกรับเชิญในการร่วมร้อง และเมแกนเดอะสตัลเลียน ในรุ่นดีลักซ์ เมื่อได้ปล่อยตัว ตำแหน่ง และบทวิจารณ์ ก็เป็นที่ชื่นชอบโดยทั่วไปจากนักวิจารณ์เพลง การแสดงเสียงร้องของกรานเดได้รับคำชม แม้ว่าเนื้อเพลงและรูปแบบการผลิตของอัลบั้มจะถูกวิจารณ์ สื่อพิมพ์ต่าง ๆ จัดอันดับอัลบั้มในรายการอัลบั้มที่ดีที่สุดประจำปี ค.ศ. 2020
ซิงเกิลแรกเพลง "โพซิชันส์" ถูกปล่อยออกมาก็ติดชาร์ตอันดับหนึ่งบนบิลบอร์ดฮอต 100 ซึ่งเป็นเพลงที่ห้าของเธอที่ติดชาร์ตอันดับหนึ่งของบิลบอร์ดฮอต 100 ในสหรัฐอเมริกา และเป็นซิงเกิลที่ 5 ของกรานเดในสหรัฐอเมริกา เพลงนี้เป็นเพลงที่ติดอันดับชาร์ตฮอต 100 เพลงที่สามของเธอในปี ค.ศ. 2020 ต่อจาก "สทักวิทยู" และ "เรนออนมี" แทร็กทั้ง 14 แทร็กของโพซิชันส์ขึ้น ชาร์ตพร้อมกันในฮอต 100 ซิงเกิลที่สองเพลง "34+35" ติดชาร์ตสูงสุดอันดับที่แปด และขึ้นสูงสุดอันดับที่สองเมื่อเธอนำมารีมิกซ์กับร้องกับโดจา แคต และเมแกนเดอะสตัลเลียน นอกจากนี้อัลบั้มโพซิชันส์ เปิดตัวอันดับหนึ่งบนอันดับชาร์ตสูงสุดของบิลบอร์ด 200 ในปี ค.ศ. 2021 อัลบั้มได้รับการโปรโมตโดยชุดการแสดงโดยวีโวและเผยแพร่เพลง "พีโอวี " ทางวิทยุของสหรัฐอเมริกาเป็นซิงเกิลที่สาม
ด้วยการเปิดตัวโพซิชันส์บนยอดบิลบอร์ด 200 ทำให้กรานเดทำอัลบั้มอันดับหนึ่งที่ห้าของเธอในสหรัฐอเมริกา ครองอันดับหนึ่งในประเทศเป็นเวลาสองสัปดาห์ติดต่อกัน ได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกาและกลายเป็นอัลบั้มที่มีผู้ชมมากที่สุดเป็นอันดับ 8 ของปี ค.ศ. 2021 ในสหรัฐอเมริกา โดยที่อื่นอัลบั้มขึ้นอันดับหนึ่งในอาร์เจนตินา แคนาดา โครเอเชีย ไอร์แลนด์ ลิทัวเนีย นิวซีแลนด์ นอร์เวย์ และสหราชอาณาจักร เข้าชิงรางวัลการแสดงเพลงป็อปเดี่ยวยอดเยี่ยมในงานประกาศผลรางวัลแกรมมีประจำปี ครั้งที่ 64 (2022); กรานเดร่วมกับเคลลี คลาร์กสัน ได้รับการเสนอชื่อเข้าชิงรางวัลมากที่สุดในหมวดนี้ โดยแต่ละรายการได้รับการเสนอชื่อเข้าชิงห้าครั้ง
การตอบรับเชิงวิจารณ์

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 72/100
เอนีดีเซ็นต์มิวสิก?: 6.7/10
คะแนนคำวิจารณ์
ที่มา: ค่าประเมิน
AllMusic: 
Clash: 8/10
Consequence of Sound: B+
The Daily Telegraph: 
The Guardian: 
The Independent: 
NME: 
Pitchfork: 7.4/10
Rolling Stone: 
Slant Magazine:
การตอบรับเชิงวิจารณ์ > รายการอันดับสิ้นปี

| สื่อสิ่งพิมพ์ | รายการ | อันดับ | อ้างอิง |
| --- | --- | --- | --- |
| บิลบอร์ด | 50 อันดับอัลบั้มที่ดีที่สุดของปี 2020 | 11 |  |
| แคลช | อัลบั้มแคลชแห่งปี 2020 | 49 |  |
| คอมเพล็กซ์ | อัลบั้มที่ดีที่สุดของปี 2020 | 36 |  |
| เดอะการ์เดียน | 50 อัลบั้มที่ดีที่สุดของปี 2020 | 40 |  |
| ลอสแอนเจลิสไทมส์ | 10 อัลบั้มที่ดีที่สุดของปี 2020 | 6 |  |
| ป็อปแมตเตอร์ส | 20 อัลบั้มอาร์แอนด์บี/โซลที่ดีที่สุดประจำปี 2020 | 8 |  |
| โรลลิงสโตน | 50 อัลบั้มที่ดีที่สุดของปี 2020 | 22 |  |
| อัพพร็อกซ์ | อัลบั้มที่ดีที่สุดของปี 2020 | 20 |  |
| อัพพร็อกซ์ | อัลบั้มป็อปที่ดีที่สุดของปี 2020 | 4 |  |
| ยูเอสเอทูเดย์ | 10 อัลบั้มที่ดีที่สุดของปี 2020 | 4 |  |
| โว้ก | 20 อัลบั้มที่ดีที่สุดของปี 2020 | 6 |  |
การตอบรับเชิงวิจารณ์ > รางวัลและการเสนอชื่อ

| ปี | รางวัล | สาขา | ผล | อ้างอิง |
| --- | --- | --- | --- | --- |
| 2021 | อเมริกันมิวสิกอะวอดส์ | อัลบั้มป็อป/ร็อกสุดโปรด | เสนอชื่อเข้าชิง |  |
| 2021 | รางวัล กัฟฟา (เดนมาร์ก) | อัลบั้มสากลแห่งปี | เสนอชื่อเข้าชิง |  |
| 2021 | ลอส40 มิวสิกอะวอดส์ | อัลบั้มสากลยอดเยี่ยม | เสนอชื่อเข้าชิง |  |
| 2022 | รางวัลแกรมมี | อัลบั้มเพลงป็อปยอดเยี่ยม | เสนอชื่อเข้าชิง |  |
รายการ

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "Shut Up" | Ariana Grande Tommy Brown Tayla Parx Michael Foster Steven Franks Peter Johnson Travis Sayles | Brown Franks Sayles Johnson | 2:37 |
| 2. | "34+35" | Grande Brown Franks Johnson Parx Victoria Monét Scott Nicholson Xavier Herrera Albert Stanaj | Brown Franks Xavi Johnson | 2:53 |
| 3. | "Motive" (with Doja Cat) | Grande Amala Dlamini Brown Franks Monét James McIntyre Nija Charles Shane Lindstrom | Brown Murda Beatz Franks Joseph L'Étranger | 2:47 |
| 4. | "Just like Magic" | Grande Brown Franks Shea Taylor Priscilla Renea | Brown Franks Taylor | 2:29 |
| 5. | "Off the Table" (with the Weeknd) | Grande Abel Tesfaye Brown Franks Sayles Shintaro Yasuda | Brown Shintaro Franks Sayles | 3:59 |
| 6. | "Six Thirty" | Grande Brown Franks Taylor Renea Dylan Teixeira | Brown Franks Taylor Nami | 3:04 |
| 7. | "Safety Net" (featuring Ty Dolla Sign) | Grande Tyrone Griffin, Jr. Brown Khristopher Riddick-Tynes Leon Thomas III Silas Doss | Brown The Rascals Keys Open Doors | 3:28 |
| 8. | "My Hair" | Grande Brown Monét Parx Scott Storch Anthony M. Jones Charles Anderson | Brown Storch Jones Scootie | 2:38 |
| 9. | "Nasty" | Grande Brown Monét Sayles Thomas Teixeira Riddick-Tynes | Brown The Rascals Sayles Nami | 3:20 |
| 10. | "West Side" | Grande Brown Monét Herrera Ammar Junedi | Brown Xavi Junedi | 2:12 |
| 11. | "Love Language" | Grande Brown Monét Sayles Parx Tommy Parker Kam Parker | Brown Sayles T. Parker | 2:59 |
| 12. | "Positions" | Grande Brown Franks Charles London Holmes Angelina Barrett James Jarvis Brian Vincent Bates | Brown Franks London on da Track | 2:52 |
| 13. | "Obvious" | Grande Brown Franks Charles Sayles Johnson Ryan Tedder Josh Conerly | Brown Franks Sayles Conerly | 2:28 |
| 14. | "POV" | Grande Brown Franks Parx Oliver Frid | Brown Franks Frid | 3:21 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 41:07 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 15. | "Someone like U" (interlude) | Grande Brown Sayles Marqueze Parker Sam Wishkoski Andrew Wansel | Brown Pop Wansel Sam Wish Marqueze Parker Sayles | 1:16 |
| 16. | "Test Drive" | Grande Brown Franks Parx Monét Lindstrom Zachary Foster | Brown Franks Murda Beatz Zachary Foster | 2:02 |
| 17. | "34+35" (remix) (featuring Doja Cat and Megan Thee Stallion) | Grande Dlamini Megan Pete Brown Franks Johnson Parx Monét Nicholson Herrera | Brown Franks Xavi Johnson | 3:03 |
| 18. | "Worst Behavior" | Grande Brown Franks Parx T. Parker | Brown Franks T. Parker | 2:04 |
| 19. | "Main Thing" | Grande Brown Franks Sayles Herrera Conerly Yonatan Watts | Brown Franks Xavi Sayles Conerly Yonatan Watts | 2:09 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 51:41 |
โพรโมเตอร์ (พันธุศาสตร์)

1: อาร์เอ็นเอพอลิเมอเรส (RNAP), 2: Repressor, 3: Promoter, 4: Operator, 5: แล็กโทส, 6: lacZ, 7: lacY, 8: lacA.




(บน) การถอดรหัสยีนแล็กเทสจะไม่เกิด
เพราะไม่มีแล็กโทสเพื่อยับยั้งตัวกด (repressor) ดังนั้นตัวกดก็จะจับกับโอเพอเรเตอร์ซึ่งขัดขวาง RNAP ไม่ให้จับกับโพรโมเตอร์แล้วสร้างเอ็มอาร์อ็นเอที่เข้ารหัสยีนแล็กเทส




(ล่าง): การถอดรหัสยีนแล็กเทสจะเกิดได้
แล็กโทสจะยับยั้งตัวกดทำให้ RNAP เข้าจับกับตัวกดได้แล้วแสดงออกยีนซึ่งใช้สังเคราะห์แล็กเทส
ในที่สุดแล็กเทสก็จะย่อยสลายแล็กโทสทั้งหมดจนไม่มีที่จะจับกับตัวกด
ซึ่งก็จะเข้าจับกับโอเพอเรเตอร์เป็นการหยุดผลิตแล็กเทส
ในสาขาพันธุศาสตร์ โพรโมเตอร์ (อังกฤษ: promoter) เป็นลำดับดีเอ็นเอซึ่งโปรตีนเข้าจับเพื่อเริ่มถอดรหัสอาร์เอ็นเอหน่วยหนึ่งจากดีเอ็นเอฝั่งปลายสาย
อาร์เอ็นเอนี้อาจเข้ารหัสโปรตีนอย่างหนึ่ง หรืออาจมีหน้าที่โดยเฉพาะ ๆ เช่นเป็นทีอาร์เอ็นเอ เอ็มอาร์เอ็นเอ หรือไรโบโซมอลอาร์เอ็นเอ
โพรโมเตอร์จะอยู่ในตำแหน่งต้น ๆ ของยีนที่จะถอดรหัส คืออยู่ทางฝั่งต้นสายบนดีเอ็นเอ (ทางด้าน 5')
อาจมีขนาดประมาณ 100-1,000 คู่เบส ลำดับยีนของโพรโมเตอร์จะขึ้นอยู่กับยีนและผลิตภัณฑ์ที่ได้จากการถอดรหัส ขึ้นอยู่กับชนิดของอาร์เอ็นเอพอลิเมอเรสที่ใช้ถอดรหัส และขึ้นอยู่กับสปีชีส์ของสิ่งมีชีวิต
ดูเพิ่ม

การควบคุมการแสดงออกของยีน
เชิงอรรถและอ้างอิง

↑  Sharan, Roded (2007-01-04). "Analysis of Biological Networks: Transcriptional Networks - Promoter Sequence Analysis" (PDF). Tel Aviv University. สืบค้นเมื่อ 2012-12-30.
แหล่งข้อมูลอื่น

ORegAnno - Open Regulatory Annotation Database เก็บถาวร 2021-03-21 ที่ เวย์แบ็กแมชชีน
Identifying a Protein Binding Sites on DNA molecule  YouTube tutorial video
Pleiades Promoter Project - a research project with an aim to generate 160 fully characterized, human DNA promoters of less than 4 kb (MiniPromoters) to drive gene expression in defined brain regions of therapeutic interests.
ENCODE threads Explorer RNA and chromatin modification patterns around promoters. Nature (journal)
โพโลรี

| --- | --- |
โพโลรี กับจัฏนีรสมะม่วง มะพร้าว และมะขาม
ชื่ออื่น: พูโลรี
ประเภท: ของว่าง
แหล่งกำเนิด: ประเทศตรินิแดดและโตเบโก, ประเทศกายอานา, ประเทศซูรินาเม
ชาติที่มีอาหารประจำชาติที่เกี่ยวข้อง: อาหารตรินิแดดและโตเบโก, อาหารกายอานา, อาหารซูรินาเม
อุณหภูมิเสิร์ฟ: อุ่น
ส่วนผสมหลัก: แป้ง ถั่วซีก และจัฏนี
จานอื่นที่คล้ายกัน: ปโกรา
 ตำราอาหาร: โพโลรี
โพโลรี (อังกฤษ: Pholourie, Phoulourie) หรือ พูโลรี (Phulourie, Phulauri) เป็นอาหารว่างของชาวแคริบเบียนเชื้อสายอินเดีย พบได้ทั่วไปในประเทศตรินิแดดและโตเบโก, กายอานา ซูรินาเม และประเทศอื่น ๆ ในแถบหมู่เกาะทะเลแคริบเบียน ทำจากแป้งโดทอด ถั่วแห้งกะเทาะซึ่งทำจากถั่วลันเตา และจัฏนี
ประวัติ

โพโลรี เป็นอาหารข้างถนนยอดนิยมพบได้ตามร้านรถเข็นข้างทางในประเทศกายอานา และประเทศตรินิแดดและโตเบโก โดยเฉพาะที่เมืองเดเดทางตอนใต้ของเกาะตรินิแดด โดยเป็นอาหารของกลุ่มผู้อพยพชาวอินเดีย ชาวอินเดียเหล่านี้เป็นแรงงานที่ถูกเกณฑ์มาทำงานในหมู่เกาะแคริบเบียนหลังการเลิกทาสเมื่อคริสต์ศตวรรษที่ 19 พวกเขาได้ปรับปรุงสูตรอาหารของตนเข้ากับวัตถุดิบในท้องถิ่นใหม่ หลายทศวรรษผ่านไปรสชาติของอาหารก็เปลี่ยนแปลงไปอย่างช้า ๆ จนกลายเป็นหนึ่งในอาหารแคริบเบียนที่ได้รับอิทธิพลอินเดียสืบทอดมาจนถึงปัจจุบัน
โพโลรีมีความเกี่ยวข้องกับเทศกาลภัควาของชาวฮินดู
ส่วนประกอบ

โพโลรีมีส่วนสำคัญคือตัวแป้งทอดทำจากแป้งโด ผสมกับน้ำ ถั่วแห้งกระเทาะซีกป่น และเครื่องเทศ จากนั้นจะใส่เครื่องปรุงรสที่ให้สีเขียว ได้แก่ กระเทียม พริกไทย ขมิ้น และหัวหอม (หรือผงยี่หร่า) แล้วแต่สูตร จากนั้นจึงปั้นแป้งให้เป็นก้อนกลมขนาดประมาณลูกกอล์ฟแล้วนำไปทอด เมื่อสุกดีแล้วจะเสิร์ฟพร้อมกับจัฏนี โดยมากจะทำจากมะขาม หรือมะม่วง สำหรับจิ้ม บ้างใส่แกงกฒีหรือกรี
โพเดียม

โพเดียมในกีฬาโอลิมปิกฤดูหนาว 2010
วาทยากรยืนอยู่บนโพเดียม ซึ่งเป็นจุดที่เขาเห็นนักดนตรีและนักดนตรีก็เห็นเขา
โพเดียม (อังกฤษ: Podium, พหูพจน์: Podia หรือ Podiums) เป็นเวทีที่ใช้สำหรับยกพื้นจากพื้นที่โดยรอบ โดยคำว่า โพเดียม มีที่มาจากคำในภาษากรีกว่า πόδι (เท้า) ในทางสถาปัตยกรรม มีการก่อสร้างอาคารบนพื้นโพเดียมขนาดใหญ่ได้ นอกจากนี้ยังมีการใช้ประโยชน์จากโพเดียมด้วยการช่วยยกบุคคลให้สูงขึ้น เช่น วาทยากรในการแสดงออร์เคสตราหรือใช้ในการพูดในที่ชุมชน เป็นต้น ในภาษาอังกฤษแบบอเมริกาเหนือพบการใช้คำว่าโพเดียมเพื่ออธิบายถึงแท่นอ่านหนังสือ (lectern)
ในทางกีฬา มีการใช้โพเดียมเพื่อเป็นเกียรติแก่ผู้ชนะ 3 อันดับแรกในชนิดกีฬาต่าง ๆ โดยมีการใช้โพเดียมสามระดับเป็นที่มอบรางวัลในการแข่งขันโอลิมปิกสมัยใหม่ ตามประเพณีแล้ว บริเวณตรงกลาง ซึ่งเป็นจุดสูงสุดของโพเดียมจะเป็นของผู้ได้รับรางวัลเหรียญทอง ถัดมาด้านขวาที่ระดับต่ำลงมาจะเป็นของผู้ได้รับรางวัลเหรียญเงิน และทางด้านซ้ายที่ระดับต่ำลงมาจากผู้ได้รับเหรียญทองเช่นกันจะเป็นตำแหน่งของผู้ได้รับเหรียญทองแดง ในการแข่งขันโอลิมปิกฤดูร้อน 2016ที่นครรีโอเดจาเนโร ประเทศบราซิล โพเดียมของผู้ได้รับรางวัลเหรียญเงินและเหรียญทองแดงอยู่ในระดับเท่ากัน ในกีฬาหลายประเภท มีการใช้คำว่าโพเดียมหรือโพเดียมฟีนิชเพื่อบอกถึงผู้ที่มีผลการแข่งขันดีที่สุด 3 อันดับแรก ในกีฬาประเภทบุคคลบางประเภท มีการใช้คำว่าโพเดียม เพื่อเป็นสถิติอย่างเป็นทางการในการบอกผลความสำเร็จของนักกีฬา 3 อันดับแรก ในการแข่งขันในฤดูกาลหรืออาชีพ
การใช้ครั้งแรกในกีฬาโอลิมปิก

โพเดียมถูกใช้เป็นครั้งแรกในการแข่งขันกีฬาจักรวรรดิอังกฤษ 1930 (ชื่อปัจจุบัน กีฬาเครือจักรภพ) ที่แฮมิลตัน, ออนทาริโอ และมีการใช้ต่อมาในการแข่งขันโอลิมปิกฤดูร้อน 1932 ที่ลอสแองเจลิสและโอลิมปิกฤดูหนาว 1932 ที่เลคพลาซิด
ในงานสถาปัตยกรรม

ในทางสถาปัตยกรรม โพเดียมประกอบด้วยส่วนฐานหรือแท่นที่ยกพื้นขึ้นมาจากระดับแผ่นดิน ซึ่งพบการใช้ประโยชน์ตั้งแต่สมัยโบราณ ดั้งเดิมแล้วอาจมีความสูงเพียงไม่กี่เมตรเท่านั้น เมื่อกาลเวลาผ่านไปโพเดียมการเป็นส่วนที่โดดเด่นของอาคาร ซึ่งเห็นได้จากภาพด้านล่างนี้
Maison Carrée, วิหารโรมัน (4-7 AD)
London terrace housing (คริสต์ศตวรรษที่ 18)
Centre City Tower, Birmingham (1975)
แฟชั่นฮิปฮอป

Faada Freddy แร็ปเปอร์ชาวเซนีกัล ในเยอรมนี 2005
แฟชั่นฮิปฮอป (อังกฤษ: Hip-hop fashion) เป็นลักษณะเด่นของการแต่งตัว มีที่มาจากวัยรุ่นชาวแอฟริกัน-อเมริกัน และวัยรุ่นละตินในย่านบร็องซ์ (นิวยอร์ก) และต่อมากระจายอิทธิพลสู่ฮิปฮอปในแถบอื่นอย่าง ลอสแอนเจลิส ชิคาโก้ ฟิลาเดลเฟีย พิตต์เบิร์จ อีสต์เบย์ (บริเวณอ่าวซานฟรานซิสโก) และ ทางตอนใต้ของสหรัฐอเมริกา ซึ่งในแต่ละเมือง มีสไตล์ที่ส่งผลต่อกระแสแฟชั่นโลกในปัจจุบัน
แฟชั่นฮิปฮอปเป็นการแสดงเอกลักษณ์ ทัศนคติต่อวัฒนธรรมฮิปฮอป ซึ่งมีการเปลี่ยนแปลงตั้งแต่ในอดีตจนปัจจุบัน และยังได้รับความนิยมก้าวสู่กระแสหลักของแฟชั่นโลกซึ่งมีลักษณะที่คล้ายคลึงกัน
ต้นทศวรรษที่ 1980 ถึงกลางทศวรรษที่ 1980

ต้นทศวรรษที่ 1980 มีการเกิดขึ้นของสปอร์ตแวร์ เครื่องแต่งกายกีฬา และแบรนด์แฟชั่น อย่างเช่น Le Coq Sportif, Kangol, อาดิดาส และ ไนกี้ ซึ่งเกิดมาพร้อมกับฮิปฮอป ตั้งแต่ทศวรรษที่ 1980 ดาราฮิปฮอปในสมัยนั้นใส่เสื้อผ้าลักษณะอย่าง เสื้อวิ่งสีสว่างมียี่ห้อ เสื้อหนังแกะ เสื้อร่ม
รองเท้า C&J Clark, รองเท้าบู้ต Dr. Martens และรองเท้าแตะ (ส่วนใหญ่ยี่ห้ออาดิดาส) ทรงผมที่นิยมในช่วงนั้นคือ Jheri curl ฮิตจนปลายทศวรรษ 1980 จน hi-top ที่สร้างความนิยมโดย วิลล์ สมิธ (The Fresh Prince) และ คริสโตเฟอร์ "คิด" รีด จาก คิด แอนด์ เพลย์
เครื่องประดับที่ได้รับความนิยม อย่างเช่น แว่นตาใหญ่ ๆ (Cazals หรือ Gazelles), หมวกแบบ bucket hat ยี่ห้อ  Kangol, ป้ายชื่อ , เข็มขัดชื่อ, แหวนเยอะๆ  ส่วนทองและอัญมณีก็ได้รับความนิยมในช่วงทศวรรษที่ 1980 ถือเป็นองค์ประกอบหนึ่งของแฟชั่นฮิปฮอปจนถึงปัจจุบัน โดยทั่วไปแล้วเครื่องประดับผู้ชายจะเน้นโซ่ทองชิ้นใหญ่ ๆ ส่วนผู้หญิงจะเน้นตุ้มหูทอง Kurtis Blow และ Big Daddy เป็นผู้นำกระแสสร้อยคอทองคำ ส่วนผู้หญิง Roxanne Shanté จากวง Salt-N-Pepa นำกระแสตุ้มหูวงแหวนทองขนาดใหญ่ เครื่องประดับเหล่านี้แสดงถึงชื่อเสียงและฐานะ และบางครั้งก็มีแนวทางสื่อถึงดินแดนแอฟริกา
ในช่วงทศวรรษที่ 1980 แฟชั่นฮิปฮอปก็ถือเป็นสิ่งสำคัญสิ่งหนึ่งขององค์ประกอบโอลด์สคูลฮิปฮอป และมีเพลงที่หวนรำลึกถึงช่วงนั้นอยางเพลงของ Ahmad ในปี 1994 ที่ชื่อว่า "Back in the Day" และ "Back in the Day" ซิงเกิ้ลในปี 2002 ของมิซซี เอลเลียต
ปลายทศวรรษที่ 1980 ถึงต้นทศวรรษที่ 1990

กระแสความนิยมของคนดำเพิ่มมากขึ้นจากอิทธิพลของแร็ปตั้งแต่ปลายทศวรรษที่ 1980 แฟชั่นและทรงผมแสดงถึงอิทธิพลชาวแอฟริกัน กางเกงเบลาซีได้รับความนิยมโดยเฉพาะแร็ปเปอร์แนวเต้นรำอย่าง เอ็มซี แฮมเมอร์ ,Fezzes หมวก kufi แบบอียิปต์ , ชุดแบบ Kente ,โซ่แบบแอฟริกัน, ทรงผมเดรดล็อก, เสื้อผ้าในสีแดง ดำ เขียว ได้รับความนิยมในช่วงนั้น ศิลปินผู้นำอย่างเช่น Queen Latifah, KRS-One, Public Enemy, และ X-Clan ในช่วงต้นทศวรรษที่ 1990 ศิลปินป็อปแร็ปอย่างเช่น The Fresh Prince, Kid 'n Play และ เล็ฟต์อาย แห่งวงทีแอลซี นำแฟชั่นหมวกแค็ปเบสบอล และเสื้อผ้าสีสะท้อนแสง คริสครอสนำแฟชั่นใส่เสื้อผ้ากลับหลัง Kwamé จุดประกายแฟชั่นเสื้อผ้าลายจุดในช่วงสั้น ๆ ขณะที่ศิลปินคนอื่นแต่งตัวแบบเสื้อผ้าช่วงกลางยุคทศวรรษ 1980
ไนกี้ได้ร่วมงานกับนักบาสเกตบอลชื่อดัง ไมเคิล จอร์แดน ตั้งแต่ปี 1984 เป็นต้นมา ถือเป็นจุดเปลี่ยนสำคัญจุดหนึ่ง ไนกี้ได้บุกตลาดรองเท้าผ้าใบแนวสตรีทแวร์สำหรับคนเมืองในช่วงปลายทศวรรษที่ 1980 และต้นทศวรรษที่ 1990 ส่วนแบรนด์เสื้อผ้าอื่นอย่าง Champion, Carhartt และ Timberland ก็มีส่วนครองตลาด ในฝั่งตะวันออกของฮิปฮอปอเมริกัน อย่าง วู-แทง แคลน และ Gangstarr ที่มีแนวการแต่งกายดูแบบกีฬา
N.W.A. ศิลปินรุ่นบุกเบิกแนวแก๊งก์สตา ได้รับความนิยมในเพลงแนวแก๊งก์สตาในช่วงปลายทศวรรษ 1980 ใส่เสื้อผ้า กางเกงยี่ห้อ Dickies ,เสื้อและแจ็กเก็ตลายตาราง, รองเท้าผ้าใบ Chuck Taylors และหมวกแก๊ปเบสบอลสีดำ แจ็กเก็ต Raiders Starter นอกจากนี้แฟชั่น แจ็กเก็ตรูปแบบนี้เป็นภาพลักษณ์ของแก๊งก์โจรกรรมสำหรับสื่อมวลชน
แฟชั่นฮิปฮอปในยุคนั้นยังมีอิทธิพลต่อแฟชั่นระดับสูง ในช่วงปลายทศวรรษที่ 1980 Isaac Mizrahi ได้รับอิทธิพลจากช่างลิฟท์ของเขาที่ใส่โซ่ทองชิ้นใหญ่ คอลเลกชั่นนี้ของเขาได้รับอิทธิพลอย่างสูงจากแฟชั่นฮิปฮอป นางแบบใส่เสื้อรัดรูปสีดำ โซ่ทอง เข็มขัดชื่อสีทอง แจ็กเก็ตสีดำกับหมวกเฟอร์ ในต้นยุค 1990 แชนเนลมีการโชว์แฟชั่นที่รับอิทธิพลจากฮิปฮอปอยู่หลายโชว์ หนึ่งในนั้น นางแบบใส่เสื้อแจ็กเก็ตหนังสีดำและมีโซ่ทอง อีกชุด ใส่ชุดยาวสีดำ มีเครื่องประดับหนัก ๆ อย่าง โซ่กุญแจสีเงิน (มีการอ้างว่าเหมือนกับโซ่ของ Treach แห่งวง Naughty by Nature
กลางทศวรรษที่ 1990 ถึงปลายทศวรรษที่ 1990 > แก๊งก์สตาสไตล์

แก็งก์สตาสไตล์ หรือที่คนไทยรู้จักกันในชื่อว่า "แนวแก๊งก์" แฟชั่นแบบแก็งก์สตาเป็นสิ่งที่พบเห็นได้บ่อยในแฟชั่นฮิปฮอป ในช่วงกลางทศวรรษที่ 1990 แฟชั่นฮิปฮอป ได้รับอิทธิพลจากการแต่งกายของอันธพาลข้างถนน และนักโทษ
แร็ปเปอร์ฝั่งเวสต์โคสต์ นำเอาสไตล์ของพวกเม็กซิกัน-อเมริกันมา  อย่างเช่น การใส่กางเกงหลวม ๆ , รอยสักสีดำ, มีการสักบนร่างกายเป็นสัญลักษณ์แก็งก์ หรือมีการโผกผ้า Banadas สีต่างๆนาๆเพื่อบ่งบอกแก๊งก์ เช่นผ้าสีแดงเป็นแก็งก์ Bloods หรือสีฟ้าเป็นแก็งก์ Crips เป็นต้น , การเอาเสื้อเชิร์ตหลุดออกจากนอกกางเกงหนึ่งข้าง ยีนส์สีเข้มแบบนักโทษก็ได้รับความนิยม และสไตล์การใส่กางเกงหลุดตูด เอวต่ำโดยไม่มีเข็มขัด ก็เป็นสไตล์ที่มาจากในคุก รวมถึงกิริยา สัญลักษณ์ทางมือ ก็มาจากวัยรุ่นชาวแอฟริกัน-อเมริกันแถบลอสแอนเจลิสก่อน แล้วจึงขยับขยายโดยสังคมฮิปฮอปในทางกว้าง
กลางทศวรรษที่ 1990 ถึงปลายทศวรรษที่ 1990 > แฟชั่นฮิปฮอปในหมู่คนรวย

ฮิปฮอปทางฝั่งเวสต์โคสต์ สังคมฮิปฮอปได้หวนสู่แฟชั่นแก๊งก์สเตอร์ในยุค 1930-1940 มาเป็นแรงบันดาลใจ อิทธิพลมาเฟีย โดยเฉพาะอย่างยิ่งได้แรงบันดาลใจจากภาพยนตร์เรื่อง Scarface ในปี 1983 ที่ได้รับความนิยมในหมู่ชาวฮิปฮอป
มีแร็ปเปอร์หลายคนแต่งตัวเหมือนพวกแก๊งก์เตอร์ในยุคนั้น อย่างเช่น มีหมวกแบบ bowler, ใส่สูทเสื้อในสองชั้น, เสื้อเชิร์ตผ้าไหม, รองเท้าหนังจระเข้ และในบางแห่งในมิดเวสต์ รวมถึงดีทรอยต์ เป็นสไตล์สำคัญ สไตล์หนึ่งของฮิปฮอปที่นั่น
ในฝั่งอีสต์โคสต์ คำว่าแฟชั่น "ghetto fabulous" คิดคำโดย ฌอน โคมบส์ ก็ได้รับความนิยม มีผู้แต่งกายอย่าง โคมบส์ ,โนทอเรียส บีไอจี, เฟธ อีแวนส์ และรัซเซลล์ ซิมมอนส์
กลางทศวรรษที่ 1990 ถึงปลายทศวรรษที่ 1990 > ฮิป-ป็อป

แนวเพลงฮิป-ป็อป ได้รับความนิยมในช่วงปลายทศวรรษ 1990 จากผลงานแรกเริ่มของฌอน คอมบ์ส แถบนิวยอร์ก ในเวลานั้นแฟชั่นของเขา จะมีลักษณะเสื้อสีสดใส  ชุดนักบินพีวีซีสีบาดตา และเครื่องประดับ เขานำแฟชั่นสู่วงการฮิปฮอป และนำทิศทางความเจิดจ้าของสี แสง รวมถึงในมิวสิกวิดีโอที่เขาร่วมสร้าง ฌอน คอมบ์สยังได้ออกไลน์เสื้อผ้า และยังใส่เสื้อผ้าอย่าง Karl Kani และ FUBU เขานำฮิปฮอปก้าวเข้าสู่กระแสหลัก ผลก็คือ กระแสแฟชั่นฮิปฮอปหลายล้านเหรียญดอลล่าร์ และการกลับมาของทรงผมแบบดั้งเดิมของชาวแอฟริกัน-อเมริกัน อย่าง คอร์นโรว์ และ แอฟโฟร์ รวมถึงทรงผม Caesar สำหรับผู้ที่ไว้ผมแบบคอร์นโรว์ และ Caesar จะรักษาผมโดยการใส่ ดู-แร็ก ขณะนอนหลับหรือกิจกรรมในบ้าน จนดู-แร็ก ก็กลายเป็นแฟชั่นฮิปฮอปอีกอย่างหนึ่ง
ในยุคของฮิป-ป็อป ยังมีการแบ่งแยกแฟชั่นระหว่างผู้ชายกับผู้หญิง ที่แต่ก่อนดูคล้ายคลึงกัน แฟชั่นฮิปฮอปผู้หญิงจะเลียนแบบการแต่งกายของผู้ชาย อย่างเช่นใส่ยีนส์หลวม ๆ ,แว่นตากันแดด "Loc", รองเท้าบู้ตหนัก ๆ ศิลปินที่แต่งตัวอย่าง ดาแบร็ต ซึ่งเธอจะแต่งหน้าบ้าง ต่อมาอุตสาหกรรมแฟชั่นได้ผลิตกางเกงและบู้ตที่ดูเป็นผู้หญิงขึ้น ศิลปินหญิงที่เป็นผู้นำเช่น ลิล คิม และ ฟ็อกซี บราวน์ ที่มีรูปลักษณ์ตื่นเต้น ผจญภัย ส่วนแฟชั่นฮิปฮอปผู้หญิงที่ดูหรูหรา เช่น คิโมรา ลี ซิมมอนส์ เจ้าของไลน์เสื้อผ้า Baby Phat ขณะที่ลอรีน ฮิลล์ และ อีฟ ดูเป็นอนุรักษณ์นิยม แต่ยังคงนำความรู้สึกความเป็นผู้หญิงและฮิปฮอปเข้าด้วยกัน
กลางทศวรรษที่ 1990 ถึงปลายทศวรรษที่ 1990 > วัฒนธรรมเครื่องประดับ

ในช่วงกลางถึงปลายยุคทศวรรษ 1990 แพล็ตตินัมได้มาแทนที่ทองคำ สำหรับแฟชั่นฮิปฮอป ศิลปินและแฟนเพลงสวมใส่เครื่องประดับจากแพล็ตตินัม (หรือเงิน) และมักประดับไปด้วยเพชร เจย์-ซี ,จูวีไนล์ และ เดอะฮ็อตบอยส์ ตอบรับกระแสนี้อย่างมาก
การใช้แพล็ตตินัมได้รับความนิยมในที่สุด ไบรอัน วิลเลียม แร็ปเปอร์จากค่าย แคชมันนีเรคคอร์ด ประดับเพชรที่ฟันอย่างถาวร รวมถึงมีแฟชั่นติดเครื่องประดับลงที่ฟันที่สามารถถอดได้ จนมาถึงการมาถึงของแฟชั่นเครื่องประดับ ในการเปลี่ยนศตวรรษใหม่ เกิดแบรนด์หรูหราได้ก้าวสู่ตลาดแฟชั่นฮิปฮอป รวมไปถึงแบรนด์หรูหราอย่าง Gucci และ Louis Vuitton ที่มีแฟชั่นฮิปฮอปปรากฏในมิวสิกวิดีโอและภาพยนตร์
กลางทศวรรษที่ 1990 ถึงปลายทศวรรษที่ 1990 > สปอร์ตแวร์

ทอมมี ฮิลฟิเกอร์ เป็นหนึ่งในแบรนด์ด้านสปอร์ตแวร์ที่โดดเด่นในช่วงทศวรรษที่ 1990 ถึงแม้ว่า Polo, Calvin Klein, Nautica, และ DKNY ก็โด่งดังเช่นกัน สนู๊ปด็อกใส่เสื้อถักของทอมมี ฮิลฟิเกอร์ ออกรายการในแซทเทอร์เดย์ไนท์ไลฟ์ ผลคือในวันถัดมาร้านในนิวยอร์กก็ขายเสื้อแบบนี้หมดอย่างรวดเร็ว ทอมมี ฮิลฟิเกอร์มีตลาดแฟชั่นฮิปฮอปใหม่ คือนำแร็ปเปอร์ชื่อดังมาช่วยในการประชาสัมพันธ์บริษัท อย่างเช่น ดิดดี้ และ คูลิโอ ก็เคยเดินโชว์บนแคทวอล์คแล้ว
ส่วนแบรนด์อื่นอย่าง FUBU, Ecko Unlimited, Mecca USA, Lugz, Rocawear, Boss Jeans by IG Design, และ Enyce ก็ก้าวสู่วงการสตรีทแวร์มากขึ้น โดยพวกเขาตามทอมมี ฮิลฟิเกอร์ ด้วยการใส่โลโก้ขนาดใหญ่บนผลิตภัณฑ์ที่มีรูปแบบอเมริกัน